Source: https://education.gr/koinofeleis-ergasia-oaed/
Timestamp: 2020-07-03 20:45:46+00:00
Document Index: 16602937

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n']

Αναλυτικές οδηγίες για την πεντάμηνη απασχόληση του ΟΑΕΔ - ΕducationGR |
Ξεκίνησαν από την Δευτέρα στις 10:00 οι αιτήσεις στον ΟΑΕΔ για την κοινωφελή εργασία ώστε 32.433 άνεργοι να βρουν θέσεις εργασίας σε δήμους με πεντάμηνη απασχόληση. Τι πρέπει να προσέξετε στην ηλεκτρονική αίτηση.
Στην προκήρυξη υπάρχουν σημεία που οι άνεργοι θα πρέπει να προσέξουν ώστε να προχωρήσουν στην υποβολή της αίτησης στο oaed.gr
Ειδική αναφορά στην προκήρυξη γίνεται στους ανέργους πτυχιούχους, που έχουν επίσης δικαίωμα υποβολής αιτήσεων, αλλά πρέπει να δηλώσουν μόνο μία ειδικότητα, που να είναι σύμφωνη με τα τυπικά τους προσόντα. Μάλιστα, υπάρχει στη Δημόσια Πρόσκληση ξεχωριστό, πολυσέλιδο παράρτημα, στο οποίο πρέπει οι ενδιαφερόμενοι να ανατρέξουν και, με βάση το πτυχίο που διαθέτουν, να επιλέξουν τη σωστή ειδικότητα, κατά την υποβολή της αίτησής τους.
Επισημαίνεται ότι υποχρέωση προσκόμισης των σχετικών δικαιολογητικών στα ΚΠΑ2 μέχρι την λήξη της προθεσμίας υποβολής των αιτήσεων, έχουν μόνο οι άνεργοι αρχηγοί μονογονεϊκών οικογενειών. Οι πληροφορίες για τα λοιπά κριτήρια επιλογής και κατάταξης των ωφελουμένων αντλούνται αυτεπάγγελτα από το ΟΠΣ του ΟΑΕΔ, την Γ.Γ.Π.Σ. και την Η.ΔΙ.Κ.Α. Α.Ε.. Τα αντικειμενικά κριτήρια κατάταξης
Το σύστημα επιλογής βασίζεται στη μοριοδότηση των συγκεκριμένων κριτηρίων με αντικειμενικό και διαφανή τρόπο με τη χρήση μηχανογραφικού λογισμικού του ΟΑΕΔ. Επισημαίνεται ότι δικαίωμα υποβολής ηλεκτρονικής αίτησης έχουν και όσοι εγγεγραμμένοι άνεργοι είχαν συμμετάσχει και σε προηγούμενα προγράμματα κοινωφελούς εργασίας που είχαν προκηρυχθεί τόσο από τον ΟΑΕΔ όσο και από την Ειδική Υπηρεσία Διαχείρισης του Ε.Π.
Κρίσιμος χρόνος συνδρομής των προϋποθέσεων και των κριτηρίων που λαμβάνονται υπόψη για την επιλογή των υποψηφίων ανέργων είναι ο χρόνος λήξης της προθεσμίας υποβολής των αιτήσεων συμμετοχής στην παρούσα πρόσκληση (27/04/2015)
Όσοι επιλεγούν, δηλαδή είναι επιτυχόντες στον Οριστικό Πίνακα Κατάταξης Ανέργων της παρούσας Δημόσιας Πρόσκλησης, αποκλείονται από τη διαδικασία κατάταξης σε Πίνακες Κατάταξης Ανέργων επόμενων Δημόσιων Προσκλήσεων που θα προκηρυχθούν
Ο άνεργος έχει δικαίωμα να υποβάλει μία (1) ηλεκτρονική αίτηση συμμετοχής, συμπληρώνοντας υποχρεωτικά τον ΑΦΜ και τον ΑΜΚΑ του. Όσοι είναι πιστοποιημένοι χρήστες στην διαδικτυακή πύλη του Ο.Α.Ε.Δ. έχουν την δυνατότητα να υποβάλουν την ηλεκτρονική αίτηση συμμετοχής εισάγοντας τους κωδικούς πρόσβασης σε αυτή (Ονομασία Χρήστη και Συνθηματικό).
Ο άνεργος συμπληρώνει υποχρεωτικά τα παρακάτω πεδία: * αρχηγός μονογονεϊκής οικογένειας, επιλέγοντας την τιμή «ΝΑΙ ή ΟΧΙ», * πτυχιούχος άνεργος ΑΕΙ πανεπιστημιακού και τεχνολογικού τομέα, (βλέπε Κατηγορία 4 της παρ.5.1 της παρούσας Δημόσιας Πρόσκλησης και Επισήμανση 6 του Κεφαλαίου 5) αποκλειστικά και μόνο για τις θέσεις που αντιστοιχούν σε ειδικότητες ΠΕ και ΤΕ, επιλέγοντας την τιμή «ΝΑΙ ή ΟΧΙ», * αριθμός ανήλικων τέκνων (συμπληρώνεται μόνο με αριθμητικούς χαρακτήρες). Στην περίπτωση που ο άνεργος δεν έχει ανήλικα τέκνα συμπληρώνει το σχετικό πεδίο με την τιμή 0.
Στην περίπτωση που ένα (1) ή περισσότερα από τα προσυμπληρωμένα στοιχεία που εμφανίζονται με τη συμπλήρωση του ΑΦΜ και του ΑΜΚΑ ή των κωδικών πρόσβασης δεν ισχύουν, τότε ο άνεργος θα πρέπει να προσέλθει στο ΚΠΑ2 όπου ανήκει, προκειμένου να επικαιροποιήσει τα σχετικά στοιχεία, προσκομίζοντας αστυνομική ταυτότητα, ΑΦΜ και ΑΜΚΑ.
Ο ΟΑΕΔ εξέδωσε αναλυτικές οδηγίες για την ηλεκτρονική αίτηση συμμετοχής στην Κοινωφελή Εργασία με σκοπό οι υποψήφιοι να έχουν μια πλήρη εικόνα για το πως θα συμπληρώσουν τα πεδία της ειδικής φόρμας στην ιστοσελίδα oaed.gr για τις αιτήσεις που ξεκινούν την Μ.Δευτέρα στις 10:00 το πρωί. Ειδικότερα ο ΟΑΕΔ με σκοπό να δώσει τις απαραίτητες οδηγίες στους υποψηφίους ανέργους για πρόσληψη με το πρόγραμμα Κοινωφελούς Εργασίας εξέδωσε αναλυτικό οδηγό για το πως θα συμπληρωθεί η ηλεκτρονική αίτηση.
Οι οδηγίες αφορούν τους πιστοποιημένους χρήστες του ΟΑΕΔ
Για τον αναλυτικό οδηγό πατήστε εδώ
Αλλά και για όσους δεν έχουν κωδικούς και θα μπορούν να συνδεθούν με την χρήση του ΑΦΜ και του ΑΜΚΑ τους
Διορθωση αιτησεων Διόρθωση ή τροποποίηση ή συμπλήρωση των αιτήσεων, συμπλήρωση τυχόν ελλειπόντων στοιχείων – δικαιολογητικών, έστω και συμπληρωματικών ή διευκρινιστικών, επιτρέπεται με νέες αιτήσεις, οι οποίες υποβάλλονται σε αντικατάσταση των προηγουμένων αιτήσεων που ακυρώνονται, μέχρι τη λήξη της προθεσμίας υποβολής των ηλεκτρονικών αιτήσεων, και ειδικότερα έως και τις 27/04/2015 και ώρα 12η μεσημβρινή.
Όταν ο άνεργος υποβάλει την ηλεκτρονική του αίτηση, αναγράφονται σε αυτήν ο αριθμός πρωτοκόλλου της αίτησης συμμετοχής (Κωδικός Αριθμός αίτησης), καθώς και η ημερομηνία της ηλεκτρονικής αίτησης. Είναι σημαντικό οι ενδιαφερόμενοι να εκτυπώσουν την αίτηση τους ή να σημειώσουν τον αριθμόπρωτοκόλλου της αίτησης (Κωδικός Αριθμός αίτησης), προκειμένου να αναζητήσουν τη σειρά κατάταξης τους στους Πίνακες Κατάταξης Ανέργων ή τον λόγο αποκλεισμού τους από τον Πίνακα Αποκλειομένων, όταν οι Πίνακες αυτοί αναρτηθούν
Στις περιπτώσεις που οι δυνητικά ωφελούμενοι συμμετέχουν ως άνεργοι αρχηγοί μονογονεϊκών οικογενειών, προσκομίζουν πιστοποιητικό οικογενειακής κατάστασης, συνοδευόμενο από οποιοδήποτε άλλο σχετικό παραστατικό, όπως πρόσφατο εκκαθαριστικό ΔΟΥ, διαζευκτήριο, ιδιωτικό συμφωνητικό ρύθμισης γονικής μέριμνας, επιμέλειας κ.λπ., από τα οποία προκύπτει ότι είναι αρχηγοί μονογονεϊκής οικογένειας, και έχουν τη φροντίδα / επιμέλεια των εξαρτώμενων τέκνων τους.